પ્રતાપસિંગ ટ્રાવેલ એજન્સીમાં કામ કરતો હતો. તેને દેશદેશાંતર જવાનો, જોવાનો બહુ શોખ હતો. તેના કમ્પ્યુટરના જૉબ પરથી જ્યારે એ રિટાયર્ડ થયો ત્યારે એ હરવા ફરવાના સપનાં જોવા લાગ્યો. પણ તેની વહુ પ્રકાશકોરની તબિયત સારી નહોતી રહેતી. તેથી વહુની અને ઘરની બધી જવાબદારી તેની ઉપર આવી ગઈ હતી. છતાં તેણે ગમે તેમ સમય કાઢી ટ્રાવેલ અજન્સીમાં બપોરના ચાર કલાકની જૉબ લીધી. બપોરે બપોરે પ્રકાશની બહેન કે મા પાસે આવી બેસતી એટલે એકલી મૂકી ને કામે જવાની કોઈ ચિંતા નહોતી. દિવસે દિવસે વહુની તબિયત ક્ષીણ થતાં અંતે બિચારી ગુજરી ગઈ.